cyanic-selkie/wikianc huggingface dataset:
Sigerius av Brabant
I sentrum av filosofisk strid
På denne tiden rådet det en større religiøs og filosofisk konflikt på universitet angående averroismen, en radikal form av Aristoteles’ ideer. En hovedtese var at det er én sannhet, men det er to måter å nå den på, gjennom filosofi og gjennom religion. At han lærte Aristoteles’ ideer i originalform uten å sette den i en åpenbar kristen sammenheng opprørte de konservative, noe som er gjenspeiles i hans avhandling Quaestiones in librum tertium de anima (ca. 1269–1270) hvor han stort sett overser teologi. Sigerius fremmet fornuft framfor tro, og selv om han var påvirket av Thomas Aquinas ble han involvert i en rekke uforsonlige debatter med kirken som hevdet at han lærte «en dobbel sannhet». Det betydde at ved å si at én ting kunne være sant gjennom fornuft, og at det absolutt motsatte kunne være sant gjennom tro. Ettersom Sigerius var en skolastiker, en som forsøkte å systematisere troslæren ved hjelp av Aristoteles logikk, betydde det at han antagelig ikke lærte doble sannheter, men forsøkte å finne en forsoning mellom tro og fornuft.
I 1270 fordømte biskopen i Paris tretten filosofiske «feil» som ble lært på universitet og Sigerius ble nødt til forholde seg til konflikten mellom hans egen filosofi og hans kristendom. På grunn av hans kondemnering måtte han stå til rette for å unngå å bli erklært som kjetter og erklærte seg som katolikk. Selv om han insisterte på sin uskyld og endret sitt syn for at det skulle være mer tilpasset Thomas Aquinas som han svarte med avhandlingen De anima intellectiva (1270), et verk som nå er stort sett tapt.
Dømt og fordømt
I 1271 var Sigerius igjen involvert i striden mellom partene og fakultetene på universitet. Minoriteten valgte ham som rektor i opposisjon til den valgte kandidaten, Aubri de Rheims. I de neste tre årene fortsatte striden og var sannsynligvis basert på en opposisjonen mellom averroistene, Sigerius og Pierre Dubois, og de mer ortodokse akademikerne. Saken ble avgjort med et pavelig legat, Simon de Brion, den senere pave Martin IV. Sigerius trakk seg tilbake fra Paris til Liège.
I 1277 ble Sigerius kondemnert på nytt da biskop Etienne Tempier som spesifiserte og fordømte 219 averroistiske teser, mange av disse fremmet og lært av Sigerius, som kjetteri. Det betydde at det ble gjort en generell fordømmelse av Aristoteles’ tanker, inkludert en direkte klausul mot den svenske (eller danske) filosofen Boëthius av Dakia og Sigerius av Brabant. Igjen ble Sigerius innkalt for å stå til rette for anklager om kjetteri, spesielt i sammenheng med verket Impossibilia hvor han diskuterte Guds eksistens.
I elendighet
Innkallelsen hadde sannsynligvis ett utløp, og deres akademiske karrierer var uansett blitt umulig: Sigerius og Boëthius flyktet til Italia, og i henhold til John Peckham, erkebiskop av Canterbury, levde de på hungerens rand.
Sigerius døde i den italienske byen Orvieto sørvestlige Umbria, men detaljene er ukjente eller uklare. En krønike forteller at han ble stukket i hjel av en gal sekretær (a clerico suo quasi dementi). Det ble sagt at sekretæren skal ha brukt en penn som våpen, noe som skal ha vært passende ettersom Sigerius hadde gjort så mye skade med sin penn. Dante forteller i Den guddommelige komedie (x.134-6) at han fant «døden langsomt», og dette utsagnet har blitt tolket av enkelte som om at han begikk selvmord, men en langsom død kan også være en indikasjon på en synders passende straff. En sonett fra 1200-tallet av en viss Durante (xcii.9-14) sier at Sigerius ble henrettet i Orvieto: «a ghiado it fe' morire a gran dolore, Nella corte di Roma ad Orbivieto». Datoen for mordet kan ha vært en gang mellom 1283 og 1284 da pave Martin IV var i sin residens i Orvieto.
Sigerius’ tilhengere lå lavt etter at deres leder var død, antatt myrdet, og på grunn av de pavelig fordømmelsene av 1277. Det var ingen etterforsking av mordet. Boëthius ble holdt i varetektsarrest ved den pavelig curie i Orvieto, og dro senere til Dakia (en tidligere romersk provins i Sentral-Europa, tilsvarende dagens Romania og Moldova) hvor han sluttet seg til dominikanerordenen og døde en gang mellom 1280 og 1290.
Da averroismen ble fordømt av de geistlige autoriteter, og den forfølgelse som Sigerius ble utsatt fra både kirken og fra rene filosofiske motstandere kan det være underlig at Dante skulle plassere ham i paradiset ved siden av Aquinas og Isidora fra Sevilla. Muligens kjente Dante ham kun fra krøniker og ikke som en forfulgt filosof.
Bibliografi
Mellom 1266 og 1276 hadde Sigerius benyttet tiden til å skrive seks verker som er blitt tilskrevet ham og som ble utgitt under hans navn av Pierre Mandonnet i 1899. Titlene på disse avhandlingene er:
Omdømmet av Sigerius’ verker har endret seg i løpet av tiden, delvis på grunn av nye manuskripter som har blitt tilskrevet ham og delvis ved enkelte verker som lenge var tilegnet ham, men siden avvist. Noen av hans kommentarer har gått tapt og andre eksisterer kun i fragmenter.
I tillegg til sine kommentarer på Aristoteles skrev han flere bøker om fysikk og metafysikk hvor han i det sistnevnte tema og i verkene Quaestiones super libros metaphysicae og De aeternitate mundi har hevdet at verden har eksistert i evighet. I Quaestiones naturals forklarer han seg om fysikken. Andre emner han har skrevet om er intellektet, det guddommelige forsyn (skjebne), sjelen og udødelighet.
Sigerius hadde hevdet at i politikken var gode lover bedre enn gode herskere, og han kritiserte pavelig ufeilbarlighet i jordiske anliggender. Betydningen i Sigerius’ filosofi lå i hans aksept av averroismen i sin helhet, noe som drev han i opposisjon til Albertus Magnus og Aquinas.
Nynorsk litteraturpris
Juryen for litteraturprisen har tre medlemmer, et jurymedlem oppnevnt fra hver av de tre prisstifterne. Prisen er (per 2023) på 50 000 kroner. Prisen regnes blant de 30 mest sentrale litteraturprisene for voksenlitteratur i Norge.
Kartesisk produkt
I matematikk er det kartesiske produktet av to mengder A og B, mengden av alle ordnede par av elementer, (a,b), der a ∈ A og b ∈ B. Det kartesiske produktet skrives A × B, og med matematisk notasjon skriver man
Mer generelt kan man definere det kartesiske produktet av et vilkårlig (men endelig) antall mengder A1,...,An, som består av alle n-tupler (a1,...,an), der hver ai ∈ Ai. Dette skrives
Hvis alle Ai 'ene er lik A, kan man også skrive An for det kartesiske produktet A1×...×An.
Begrepet «kartesisk» kommer fra «Cartesius», den latiniserte versjonen av navnet på den franske matematikeren og filosofen René Descartes (1596–1650), og begrepet «kartesisk produkt» er første gang kjent brukt i 1934.
Fekting under Panamerikanske leker 1951
Fekting under Panamerikanske leker 1951. Fekting var med som en av sytten sporter i de første Panamerikanske leker 1951 som ble arrangert i Buenos Aires i Argentina fra 25. februar til 3. mars. Det var individuell og lagkonkurranse for menn i florett, kårde og sabel og en individell konkurranse i florett for damer. Argentina ble beste nasjon med fire gullmedaljer foran USA med tre.
Cigarillo
Cigarillos brukes til røyking av tobakk. De er mindre og enklere en sigarer, men til forskjell fra sigaretter ligner de sigarer ved at de er pakket i tobakksblader og inneholder tilsetninger som sigarer også har.
Opilio Rossi
Opilio Rossi (født 14. mai 1910 i New York City i USA, død 9. februar 2004 i Roma) er en av den katolske kirkes kardinaler.
Bakgrunn
Opilio Rossi ble født i New York City av foreldre som var innvandret fra Scopolo di Bedonia i Italia. Han ble foreldreløs i ung alder og reiste til Italia sammen med sin storebror, som også skulle ende opp som katolsk prest. Han studerte ved Alberoni-kollegiet i Piacenza frem til sin prestevielse.
Prest
Han ble presteviet 11. mars 1933. Så ble han del av det pavelige diplomati, og virket først i det apostoliske nuntiatur i Belgia (1938-1939) og Nederland (1939-1940), og senere i Tyskland (1940-1945), der han opplevde fra Berlin andre verdenskrig, og engasjerte seg for mange nødlidende. Så innehadde han en ledende stilling ved nuntiaturet i Nederland fra 1945 til 1948.
Erkebiskop
Den 21. november 1953 utnevnte pave Pius XII ham til titularerkebiskop av Ancyra og til apostolisk nuntius i Ecuador. Han ble bispeviet 27. desember samme år av kardinal Aloisius Joseph Muench, erkebiskop ad personam og biskop av Fargo; medkonsekrerende var Umberto Malchiodi, koadjutorbiskop i Piacenza, og Artemio Prati, biskop av Carpi.
Han var deretter pavelig nuntius i Ecuador (1953-1959), Chile (1959-1961) og Østerrike (1961-1976), og deltok under Annet Vatikankonsil. Han var president for Det pavelige råd for legfolket 1976–1984, og for Den pavelige komité for familien 1976-1984.
Kardinal
Han ble kreert til kardinal av pave Paul VI i 1976.
Han deltok under konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Han døde i 2004 på Domus Internationalis Paulus VI i Roma. Han ble gravlagt i Madonna di Lourdes, sognekirken i Scopolo i bispedømmet Piacenza-Bobbio, der han pleide å be som barn.
Episkopalgenealogi
Hans episkopalgenealogi er:
Færderseilasen
Færderseilasen, populært kalt Færder'n, er en seilas som arrangeres hvert år den andre helgen i juni av Kongelig Norsk Seilforening.
Seilasen starter i Oslo eller Son (for seilskøyter) og har tre forskjellige fyr i Oslofjorden som rundingsbøyer for fem ulike baner. Den lengste banen runder Færder fyr. For alle banene er det målgang i Tønsberg fra og med 2017, mens det frem til og med 2016 var målgang i Horten.
Det blir vanligvis konkurrert med flere forskjellige baner, i 2009 var det fem. Banen med nest lengst distanse, bane T, var fra Oslo til Tristein ved Færder fyr og tilbake til Horten, omtrent 83 nautiske mil, som tilsvarer omkring 153 kilometer.
Historie
Den første regattaen hadde start lørdag 14. juni 1947. Klokken 17.30, etter arbeidsdagen, gikk startskuddet for de seks påmeldte båtene. I frisk sønnavind seilte de fra Dronningen i Oslo, rundet Ferder fyr og gikk i mål utenfor Dronningen igjen. Kun to av båtene seilte med full seilføring hele veien. Den ene av dem, «Carmen» deltar fortsatt på Ferderseilasen. Året etter kom kravet om at startende båter må ha målebrev for å kunne føre en ordentlig resultatliste med korrigert tid. Det ble også foreslått å flytte starten til lørdag morgen, selv om det medførte at dagen gikk bort som arbeidsdag.
I 1948 stilte bare tre båter til start. Vinneren av seilasen skrev i Seilas at turseilingskomitéen i KNS måtte ta grep for å redde seilasen. Året etter gikk styret i KNS inn for å støtte seilasen, noe som førte til at regattabåter som 8- og 12-meter fikk delta i 1949. Kronprins Olav deltok i sin 8-meter «Sira», med kronprinsessen som mannskap. Den amerikanske ambassadøren Charles U. Bay deltok også. I 1950 ble banen rundt Mefjordboen laget for mindre båter. Senere ble også hollenderbåen rundingsmerke, og starten ble flyttet fra Dronningen til utsiden av Snarøya, senere til KNS' formann Frederik Horns brygge på Nesodden. Hollenderboen ble også rundingsmerke for flere av båtene, og mål ble flyttet først til Filtvet og senere til Horten hvor den ble værende helt til 2016. Fra og med 2017 er mål i Tønsberg. Siden 50-tallet har deltakelsen økt opp til over tusen startende båter.
Du skal ikke slå i hjel
Du skal ikke slå i hjel (polsk: Krótki film o zabijaniu) er en polsk film fra 1988. Den er regissert av Krzysztof Kieślowski, og skrevet av Kieślowski sammen med Krzysztof Piesiewicz. Den var opprinnelig en del av filmserien De ti bud, men ble senere utvidet og lansert som en selvstendig film. Handlingen er basert på det femte bud, du skal ikke slå i hjel, og tar for seg forskjellige spørsmål rundt bruk av dødsstraff og drap.
Handling
Piotr Balicki (spilt avKrzysztof Globisz) er en ung og idealistisk advokat, som nettopp har bestått advokat-eksamenen. Han tar med seg sin kone til en kafé, hvor de diskuterer fremtiden sin. På samme kafé sitter Jacek ved et annet bord, og fikler med et tau og en pinne som han har i sekken. Tauet og pinnen ser ut til å fungere som et våpen. Waldemar parkerer drosjen i nærheten av kafeen, og Jacek ønsker skyss. Han ber om å bli kjørt til en avsidesliggende del av byen, og insisterer på at sjåføren burde ta en lengre og mer avsidesliggende rute.
Men senere blir Jacek arrestert. Han blir intervjuet av sin kriminelle forsvarsadvokat, Piotr. Til tross for Piotrs innsats, blir Jacek funnet skyldig og dømt til døden ved henging. Piotr henvender seg etterpå til en dommer, og spør om han kunne ha gjort mer for å redde klientens liv. Dommeren forsikrer ham om at Piotr ga det beste argumentet mot dødsstraff dommeren har hørt på mange år, men at det juridiske resultatet var korrekt.
.fk
.fk er Falklandsøyenes nasjonale toppnivådomene (ccTLD) for Internett.
Eksterne lenker
Toppdomän
Carolina Ruiz Castillo
Carolina Ruiz Castillo (født 14. oktober 1981 i Osorno, Chile) er en spansk alpinist.
Hun debuterte i verdenscupen i alpint 24. oktober 1998, og hennes beste verdenscup-plassering er en 2.-plass i storslalåm fra 2000.
Castillo deltok for Spania under Vinter-OL 2002, 2006, 2010 og 2014.
Likelønn
Prinsippet om likelønn er en politisk målsetning om at kvinner skal tjene like mye som menn. Det går lenger enn prinsippet om «lik lønn for likt arbeid», som har lenge vært lovfestet i Norge. I dag er gjennomsnittlig lønn for kvinner noe lavere enn for menn.
Kvinners regulativlønn (korrigert for bonuser/provisjon og overtidsgodtgjørelse) utgjør i gjennomsnitt ca. 88 prosent av mannens, mens den ukorrigerte gjennomsnittslønnen for kvinner utgjør ca. 85 prosent av mannens. Siden menns lønnsfordeling er langt skjevere enn kvinners kan median være et vel så godt mål som gjennomsnittet. Med dette målet øker kvinners ukorrigerte lønn som andel av menns til 92 prosent.
Lønnsgapet skyldes ulike yrkesvalg
Regjeringen i Norge har nedsatt Likelønnskommisjonen med Anne Enger som leder. Den fremla seks forslag til tiltak i februar 2008. Høringsfristen har blitt utsatt til 1. oktober 2008.
Likelønnspott til kvinnedominerte yrker
Ett av forslagets vesentligste tiltak er en likelønnspott på tre milliarder kroner til kvinnedominerte yrker i offentlig sektor. En forutsetning er at det blir skapt en avtale mellom partene om at lønnsveksten som finner sted i offentlig sektor kan være høyere enn den i privat sektor, samt at nye relative lønnsforhold mellom grupper ikke utløser krav om kompensasjon.
I Norge hadde postverket likelønn allerede fra 1647. Det skyldtes at kvinner var postmestere på lik linje med menn. I 1907 forsøkte poststyrelsen å innføre lavere lønn for kvinnelige ansatte, men det lyktes aldri.
Denis Koval
Denis Anatoljevitsj Koval (russisk: Денис Анатольевич Коваль; født 6. november 1991) er en russisk skøyteløper som konkurrerer i hurtigløp. Han representerte landet sitt under Vinter-OL 2014 i Sotsji, der hans beste individuelle resultat var nummer 13 på 500 meter.
Gruppe 47s litteraturpris
Gruppe 47s litteraturpris (på tysk: Der Preis der Gruppe 47) var en litterær tysk pris som ble gitt ennå ukjente forfattere. Prisen ble innstiftet i 1950. Prispengene ble først samlet sammen blant medlemmene av Gruppe 47; seinere ble finansieringen overtatt av forlag og radiostasjoner.
EM i turn for menn 2008
Det 28. europamesterskapet i turn for herrer ble arrangert 8. til 11. mai 2008 i Lausanne i Sveits.
Samuel Kahanamoku
Samuel Alapai Kahanamoku (født 4. november 1902 i Honolulu på Hawaii, død 26. april 1966) var en amerikansk svømmer som deltok i de olympiske leker 1924 i Paris.
Kahanamoku vant en olympisk bronsemedalje i svømming under Sommer-OL 1924 i Paris. Han kom på tredjeplass på 100 meter fri bak sine landsmenn Johnny Weissmuller og sin yngre bror Duke Kahanamoku
En liten film om kjærlighet
En liten film om kjærlighet (polsk: Krótki film o milosci) er en polsk dramafilm fra 1988. Den er regissert av Krzysztof Kieślowski, og skrevet av Kieślowski sammen med Krzysztof Piesiewicz. Den var opprinnelig en del av den TV-sendte filmserien De ti bud, men ble senere utvidet og lansert som en selvstendig film. Handlingen er basert på det sjette bud fra Bibelen, du skal ikke bryte ekteskapet, og handler om begjær i forholdet mellom en ung mann og en eldre, gift kvinne.
Handling
Nitten år gamle Tomek bor i et stort leilighetskompleks i Warszawa, sammen med sin gudmor (spilt av Stefania Iwinska) og han arbeider ved et postkontor. Tomek har lenge spionert på en vakker eldre kvinne, Magda (spilt av Grażyna Szapolowska) som bor i et annet leilighetskompleks i nærheten. I forsøk på å komme nærmere henne legger han falske meldinger i postkassen hennes, for en ikke-eksisterende pakker som må plukkes opp ved postkontoret hans. Han ringer henne også flere ganger anonymt, bare for å høre stemmen hennes.
Den samme kvelden ordner Magda sengen hennes, slik at Tomek kan følge med på henne når hun er sammen med en annen kjæreste. Men når de er i sengen, forteller hun mannen at de blir overvåket av noen på den andre siden av veien. Kjæresten går deretter ut og slår deretter Tomek i ansiktet, fordi han hadde kikket på dem.
Om filmen
VGs anmelder gav den terningkast seks, mens Dagbladet gav den fem.
Den ble tildelt flere priser ved ulike filmfestivaler.
Dekksgutt
Dekksgutt er en tidligere stillingstittel i et dekksmannskap på et handelsskip. Ett års fartstid som dekksgutt ga rett til å mønstre som jungmann. En dekksgutt utførte i hovedsak tilsvarende arbeid som en jungmann og en lettmatros. Arbeidet var vakter, dekksarbeid og håndtering av fortøyninger. Vekselvis hadde en dekksgutt dekksarbeid eller vaktarbeid som hovedoppgave.
Den første dekksjente ble mønstret på et norsk fartøy i 1968.
Arbeidstid
Ved dekksarbeid arbeidet en dekksgutt sammen med resten av dekksmannskapet fra kl. 7 til 17 avbrutt av fire spise- og hvilepauser, 30 min. frokost kl. 8, 30 min. kaffe og kake kl. 10, 1 time lunsj kl. 12 og 30 min. kaffe og kake kl. 15. Middag ble servert kl. 17. Dekksmannskapet ble vekket av dekksvaktene når de skulle begynne om morgenen eller gå vakt. Når skipet gikk østover eller vestover ble klokka justert regelmessig for å kompensere for geografiske tidsforskjeller. Klokka ble justert kl. 3 om natta, og tidsforskjellen ble fordelt på vaktgruppene slik at hver vakt fikk 20 minutters kortere eller lengre vakt.
Norge hadde tidligere et stort antall skip med en stor mannskapsbesetning på hvert, og antallet norske sjøfolk var betydelig. Skipstypene er siden 1960 i betydelig grad endret i størrelse, spesialisert etter frakttype og bemannet annerledes enn tidligere.
Sjøvakt
Sjøvaktene ble utført av seks mann fra dekksmannskapet som arbeidet fire timer to ganger pr. døgn sammen med tre styrmenn. Kontinuerlig var to mann og en styrmann på vakt og førte skipet på fastsatt kurs. Nær land, ved havneanløp og i kanaler var også skipets sjøkaptein tilstede og førte da skipet sammen med styrmannen. Mannskapet som gikk sjøvakt gikk utkikk og hadde rorvakt vekselvis. Utkikksvakten ga signal om observasjoner på sjøen og fikk tilsvarende tilbakemelding. Rormannen styrte på en kompasskurs eller plasserte roret i en vinkel som ble beordret av skipets fører. I spesielle situasjoner kunne det også gis andre instrukser om oppgavene, som flagghilsing eller regelmessig tåkesignal. Når skipet lå ved kai kunne en dekksgutt også gå landvakt.
Foreningen Våre Rovdyr
Foreningen Våre Rovdyr, forkortet FVR, er en organisasjon som arbeider for livskraftige bestander av rovdyr i Norge. Hard jakt på alle de store rovdyra førte til at ulv og brunbjørn nesten var utryddet rundt midten av 1900-tallet, som alle fortsatt klassifiseres som truet. Det var på denne bakgrunn Foreningen Våre Rovdyr ble stiftet 21. februar 1986, og organisasjonen har helt siden starten rettet oppmerksomheten spesielt mot nettopp disse artene. Dyretegneren Viggo Ree er ildsjelen i foreningen, blant enkelte andre, og er informasjonskonsulent.
Historie
Paul Granberg var foreningens første leder.
Verdenscupen i hurtigløp på skøyter 2009/10 – Verdenscup 1
Verdenscupåpning av sesongen 2009/10 i hurtigløp på skøyter ble arrangert i Sportforum Hohenschönhausen i Berlin i Tyskland fredag 6., lørdag 7. og søndag den 8. november 2009 med Deutsche Eisschnelllauf-Gemeinschaft e.V og Berliner Eissport-Verband e.V. som tekniske arrangører.
Program
Alle tider er lokaltider UTC+01.00 (Sentraleuropeisk tid – CET). Kan være noe feil på starttidene for de første b-gruppene for søndagens konkurranser.
DX-ing
DX-ing er å motta radiosignaler, gjerne over lange avstander via radio. Utøveren av aktiviteten kalles for DX-er. Langdistansen avgjøres av hvilken frekvens og bølgespredningsegenskapene i ionosfæren. Kortbølgebåndet ligger mellom 1,8 MHz-30 MHz, noe som gjør det mulig med radiokontakt fra andre kontinenter via refleksjon av radiosignaler i atmosfæren. For VHF, UHF og SHF eksisterer det et mye strengere syn på hva en DX-kontakt innebærer, avstandene varierer fra 25 til 100 mil. En DX-er mottar bare signaler, de sender ikke signaler, noe for eksempel en radioamatør gjør. DX er en gammel telegrafisk term som betyr signal som ferdes langt.
DX-eren skriver en rapport og sender til radiostasjonen det lyttes til, der det oppgis tidspunkt for lyttingen, dato, frekvens, sted lyttingen skjer fra, hva programmet inneholder samt i hvilken kvalitet en mottar signalet. Radiostasjonen svarer forhåpenligvis med et QSL-kort for å bekrefte mottak av rapporten. DX-eren samler på kortene og kan på den måten dokumentere hva vedkommende har hørt på. Kort fra stasjoner med svakere signaler rangeres høyere enn tilsvarende fra stasjoner med sterke signaler.
DX-ing er mest vanlig på kortbølge, men kan også skje på mellombølge og FM, selv om disse signalene ikke spres like langt som kortbølgesignalene fordi radiosignalene går horisontalt ut fra senderen. Kortbølgesignalene reflekteres imidlertid av ionosfæren, et elektrisk ladet sjikt høyt over jordoverflaten, og kan derfor nå mye lengre enn mellom- og langbølgesignaler. Mellombølgesignaler kan reflektere på samme måte i mørket, men i mindre grad. Signaler fra FM- og TV kringkastere kan også nå langt under visse meteorologiske forhold. Da kan man i Norge for eksempel høre italienske radiostasjoner på FM-båndet. Ofte blir lydkvaliteten svært god, men dette varer som oftest i få minutter. Deretter kan en i enkelte tilfeller høre en annen stasjon på samme frekvens.
Paul René Roestad
Paul René Roestad (født 1948) er en norsk filmfotograf.
Roestad debuterte som B-filmfotograf på filmmusikalen Ungen (1974). Han var Wam & Vennerøds sjeffotograf på 1970-tallet og arbeidet på filmer som Lasse & Geir (1976), Det tause flertall (1977), Hvem har bestemt (1978), Svartere enn natten (1979) og Liv og død (1980). Han har også vært fotograf på flere av Vibeke Løkkebergs filmer. Han har videre hatt foto på filmer som Flaggermusvinger (1992) og Jomfruene i Riga (1996).
For sin mangeårige innsats i norsk film gjennom mange år, ble han tildelt Amandakomiteens Gullklapper under Amandaprisen 2022.
Etter 1990-årene har han vært redaktør for jobbfeber.no og sittet som generalsekretær i IMAGO fra 2003 til 2008.
Wexford (grevskap)
Wexford (irsk: Contae Loch Garman) er et grevskap i provinsen Leinster i Irland og er en del av den sørøstlige regionen. Grevskapet hadde 145,320 innbyggere ved folketellingen i 2011. Grevskapet har navn etter administrasjonsbyen Wexford og var basert på det historiske gammelirske området Hy Kinsella (Uí Ceinnsealaigh), som hadde hovedbase i Ferns.
Under det irske opprøret i 1798 sto noen av de hardeste kampene i Wexford, spesielt slaget ved Enniscorthy og slaget ved Boolavogue.
Det var i 1970-årene planer om å bygge et atomkraftverk ved Carnsore Point, men det ble skrinlagt. Isteden har grevskapet satset på vindkraftverk ettersom store områder i Wexford består av flate områder som er velegnet for denne formen for energiproduksjon. Vindkraftverk i Wexford er blant annet Carnsore Wind Farm og Richfield Wind Farm, begge lokalisert ved sørøstkysten, og Ballywater Wind Farm på østkysten.
Et fylke, Wexford County, i den amerikanske delstaten Michigan er oppkalt etter det irske grevskapet.
Sterling Morrison
Holmes Sterling Morrison jr (født 28. august 1942, død 30. august 1995 i New York) var en amerikansk musiker. Han var medlem av den nyskapende rockgruppen The Velvet Underground. Han forlot bandet samtidig med Lou Reed i 1970.
Morrison opptrådte siste gang offentlig i 1993, da originalbesetningen i The Velvet Underground ble gjenforent i en serie konserter i Europa, bl.a. under Roskildefestivalen.
Miniatyrskyting
Miniatyrskyting er en samlebetegnelse på skytedisipliner for presisjonsskyting med finkalibret gevær på korte hold, som regel i kaliber .22 Long Rifle. Sannsynligvis har våpentypen fått navnet salong fordi kaliberet er godt egnet til innendørs bruk. På engelsk brukes ofte uttrykket «small-bore». Miniatyrskyting er populært til trening og konkurranse på vinterstid. I Norge arrangeres nasjonale programmer for miniatyrskyting på 15 meter av Det frivillige Skyttervesen og av Norges Skytterforbund, men på forskjellige blinkstørrelser. Norges Skytterforbund arrangerer også de internasjonale programmene ISSF 50 m rifle match (hel-/halvmatch) og ISSF 50 m rifle liggende som enten arrangeres utendørs eller innendørs i hall.
Disipliner
De ulike øvelsene benytter forskjellige blinker og har forskjellige regler for utstyr.
DFS 15 meter
I DFS miniatyrskyting på 15 meter skytes det 25 tellende skudd, og konkurranser foregår stort sett i vinterhalvåret. Det brukes stort sett Sig Sauer 200 STR med .22LR løp og sluttstykke, men det er også mulig å delta med luftgevær og andre .22 LR-rifler som tilfredsstiller konkurransereglementet.
På skyteskiven er tieren 2 mm (0,13 mrad) og den sorte sikteblinken er 38 mm (2,5 mrad). For å få innertier skal hele blinken være bortskutt.
NSF 15 meter
I NSF miniatyrskyting på 15 meter er innertieren 1,0 mm (0.067 mrad), tieren er 4,8 mm (0,32 mrad) og sikteblinken er 34.8 mm (2,32 mrad).
ISSF 50 meter
De internasjonale ISSF-øvelsene for miniatyrskyting heter nå 50 m rifle match (hel-/halvmatch) og 50 m rifle liggende, men het tidligere frigevær for herrer, og standardgevær og sportsgevær for kvinner.
På skyteskiven er innertieren 5 mm (0,1 mrad), tieren er 10,4 mm (0,208 mrad) og sikteblinken er omtrent 112 mm (2,2 mrad).
Filosofiåret 1726
Filosofiåret 1726 er en oversikt over hendelser, utgivelser og personer med tilknytning til filosofi i 1726.
Travis Payne
Travis Payne er en koreograf, som har koreografert for So You Think You Can Dance. Han har også vunnet MTV Awards for Beste Koreografi 4 ganger, blitt Emmy-nominert for koreografi og vunnet American Choreography Awards tre ganger. Payne har jobbet med artister som Michael Jackson, Janet Jackson, Madonna, Beyoncé Knowles, Jim Carey og mange flere. Travis Payne koreograferte nettopp Michael Jackson's "This is it".
Stor vannkalv
Stor vannkalv (Dytiscus marginalis) er en bille og tilhører familiegruppen vannkalver. I Norge finnes den nord til Nordland. Det finnes flere lignende arter, og en litt mindre art, Dytiscus lapponicus, finnes over hele landet. Vannkalver er rovdyr.
Utseende
Stor vannkalv har en oval fasong slik som hos alle vannkalver. Hode, bryst og bakkropp danner én kurve, noe som reduserer vannmotstanden når de svømmer. Hodet er bredt og noe skovlformet (med en mer eller mindre skarp fremkant). Brystet (pronotum) er bredere enn langt. Kroppen er nokså flattrykt, mye bredere enn høy. Hannene har glatt overflate på dekkvingene, mens hunnen har langsgående riller. Fasettøynene er relativt små og ikke utstående. Antennene er trådformede.
Den er mellom 30 og 35 millimeter lang som voksen. Larven er i sine siste larvestadier omtrent dobbelt så stor.
Fargen er svart med gule sidekanter langs kroppen. Brystskjoldet (pronotum) er kantet med gult hele veien rundt.
Hunnen har almindelige framføtter, mens hannen har brede framføtter. De er utvidet med noen sugeskåler den bruker under paring, for å holde seg fast på hunnens rygg. Bakbeina er typiske for vannkalver. Leggene (tibiae) og fotleddene (tarsene) er avflatet og utstyrt med tette frynser av lange hår som virker som årer.
18. serierunde i Adeccoligaen 2009
18. serierunde i Adeccoligaen 2009 startet søndag 9. august med seks kamper klokken 18:00. Runden ble avsluttet tirsdag 11. august, med én kamp klokken 19:00 og én kamp klokken 19:35.
Stor vannkalv
Levevis
De voksne billene, og særlig larvene, er grådige rovdyr. De lever av andre mindre dyr, som insekter, men også små fisker. Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig.
Stor vannkalv finnes i stillestående ferskvann, både i mer næringsfattige myrdammer og i vegetasjonsrike (næringsrike) dammer. De har ikke gjeller og er avhengige av å hente oksygen fra luften. Man kan se både voksne og larver hengende fra vannoverflaten, der bare bakkroppsspissen bryter overflatehinna. De voksne billene lagrer luft under dekkvingene.
Stor vannkalv tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie, en hvileperiode, der vannkalvens indre og ytre organer endres. Stor vannkalv lever i ferskvann både som larver og som voksne. Det eneste stadiet som er på land er puppestadiet. Når larven er fullt utvokst i juli, kryper den på land, graver ut et kammer i løs jorden eller lignende, hvor puppestadiet tilbringes.
Stor vannkalv kan leve flere år.
Óin
Óin er navnet på en fiktiv dverg fra J.R.R. Tolkiens Midgard. Óin var sønn av kong Glóin og ble født i år 2238. Han etterfulgte sin far som konge over Durins folk, og regjerte fra 2385 til 2488 i det tredje tideverv. Han levde med sitt folk i Ered Mithrin, og så at orkene tok over Moria. Dette var et resultat av Saurons voksende makt I Myrkskog. Etter Óins død var det hans sønn Náin II som ble konge over Durins folk.
Navnet Óin har Tolkien henta fra det norrøne diktet Voluspå, hvor Durin lister opp navn på dvergene som ble skapt av Ymes kropp.
Mye senere levde det en annen dverg ved navn Óin. Han ble født i år 2774 i det tredje tidevervet. Han var med i Thorin Eikenskjolds følge, sammen med 12 andre dverger, deriblant hans bror Glóin, og hobbiten Bilbo Lommelun. Han var sønn av Gróin, som var sønnesønn av Borin, som var yngste sønn av kong Náin II. Derfor var Óin i direkte slekt med Durin den Udødelige. Óin var senere med Balin til Moria, og ble drept der i år 2994 T.T..
Królowie Plemienia Durina
DS «Stavangeren»
DS «Stavangeren» var et lasteskip bygget av Stavanger Støberi & Dok som byggenummer 57. Skipet ble overlevert til skipsreder Kornelius Olsen i Stavanger i september 1908. Gikk blant annet i charter for United Fruit Company mellom Cuba og Jamaica til New York. Skipet ble hugget i Belgia i 1952.
Hæringen
Hæringen (lokalt kalles den Herringa), er en holme ved Tornes i Fræna kommune i Møre og Romsdal. Holmen er et landemerke i skipsleia i Frænafjorden. Den har en karakteristisk bueform.
Holmen er hekkeplass for fugl, noe som har ført en del flått til holmen om sommeren. Sør for holmen ligger det to undervannsskjær.
Det har vært planer om fastlandsforbindelse mellom Fræna og øya Gossen i Aukra, med høy bru mellom Herringen og fastlandet og liggebru over skipsleia.
Kongebesøk
Hæringen ble skueplass for en spesiell hendelse i 2003. Da var kongen på besøk i Fræna og kongeskipet lå oppankret i Frænafjorden. Tornes Musikkorps hadde forhørt seg om når kongen skulle reise videre, og i god tid på forhånd hadde de tatt oppstilling på holmen med flagg og instrumenter for å gjøre ære på kongen vår. Da kongeskipet kom forbi, spilte de opp. Dette ble lagt merke til og skipet stoppet opp rett ved holmen og kongeparet vinket til korpset.
Jean Gounot
Jean Gounot (født 9. april 1894 i Nevers, død 16. januar 1978) var en fransk turner.
Ti tommeltotter
Ti tommeltotter (orig: Home Improvement) er en amerikansk familie-relatert komiserie som gikk på ABC fra 1991 til 1999. Serien handlet om familiemannen Tim - en aktiv mann med mange plikter som ektemann, far til tre sønner og sitt eget TV-show. I programmet sitt lærte han bort hvordan man forbedret hjem og bolig ved egen hjelp. Til tross for at han var en utmerket programleder var han ikke særlig «handy» og han forårsaket flere ulykker på TV-settet. På hjemmebane var det kona Jill som oftest fikk det siste ordet. Hjemme hadde han forøvrig god kontakt med naboen Wilson. Han gav Allen livskloke råd fra andre siden av det høye hagegjerdet. Hovedrollen ble spilt av Tim Allen. Rollen ble hans store gjennombrudd i karrieren.
Jean Gounot
Han var med i tre OL og to Turn-VM. Hans første OL var i 1920, der han fikk bronsemedalje i den individuelle mangekampen. Giorgio Zampori vant denne konkurransen, foran Marco Torrès. Etter OL i 1920 tok det 88 år før Frankrikes neste medalje i den individuelle mangekampen, da Benoit Caranobe tok bronse i turn under Sommer-OL 2008.
Ti tommeltotter
Serien ble meget populær i USA og var blant de tre mest sette TV-seriene i perioden 1992-1995. Tredje sesong endte opp som den nest mest sette TV-serien i USA.
I Norge gikk serien på TV3 fra 1993.
Jean Gounot
I VM-sammenheng hadde han tre deltakelser: i 1922, 1926 og 1930. I 1922 ble det bronse i lagkonkurransen, og i 1926 gjentok det franske laget resultatet. Dette var Frankrikes eneste medaljer i begge disse to VM. I 1930 ble det sølv i lagkonkurransen.
Ti tommeltotter
Handling
TV-erien sentrerer seg hovedsakelig rundt Taylor-familien, som består av Tim Taylor, hans kone Jill og deres tre sønner: Brad, Randy og Mark. Familien bor i Detroit, og deres nærmeste nabo heter Wilson, som ofte hjelper til for å løse forskjellige problemer hos Taylor-familien. Tim er en stereotypisk amerikansk mann, som elsker verktøy, elektronikk, kjøretøy og sport. Tim var tidligere selger for den fiktive bedriften Binford Tool-selskapet, men er ofte over-ambisiøs, tror han kan alt, og blir ofte utsatt for uhell. Tim er vittig og tuller mye, selv på upassende tidspunkter - til stor forferdelse for hans kone.
I senere sesonger vender Jill tilbake til college, for å studere psykologi. Familie-livet er ofte veldig støyende for Taylor-familien. De to eldste barna, Brad og Randy, plager ofte den mye yngre Mark. Brad, populær og atletisk, var ofte impulsiv og gjorde ting uten å tenke seg ordentlig om først. Dette førte ham regelmessig i forskjellige problemer. Randy, ett år yngre enn Brad, hadde mer sunn fornuft enn Brad, men var heller ikke immun mot problemer. Randy var medlem av skolens drama-klubb, og senere skrev han for skole-avisen. Men i løpet av den åttende sesongen reiste han til Costa Rica.
Hver episode inkluderer også Tims eget Binford-sponsede TV-program, kalt Tool Time, en historie i historien som vanligvis forsøker å gi gode råd angående oppussing og bolig. Når han er vert for dette showet, får Tim ofte selskap av en kamerat, Al Borland (spilt av Richard Karn) og deretter Lisa (spilt av Pamela Anderson) og senere Heidi. Men deres viktigste oppgave var bare å introdusere Tim som showets vert. Selv om Tim blir avslørt for å være en utmerket selger og TV-personlighet, blir han ofte utsatt for en rekke ulykker som alt-mulig-mann. Dette forårsaker ofte enorme katastrofer både på og utenfor settet, til forferdelse for både kollegaene og familien hans. Men de fleste Tool Time-seere antar at alle ulykkene på «Tool Time» er gjort med vilje, for å demonstrere konsekvensene av å bruke verktøy på feil måte.
Inger Sørensen
Inger Sørensen (født 8. juni 1944) er en dansk musikkhistoriker, fagbokforfatter og forskningsbibliotekar. Hun er tilknyttet Dansk Center for Musikudgivelse ved Det Kongelige Bibliotek. Sørensen har deltatt i spørrekonkurransen Kontrapunkt både mens Sten Broman og Sixten Nordström var verter.
Sørensen var medlem av Kanonutvalget for musikk i 2006.
Ski-VM 1985 – 20 kilometer kvinner
Kvinnenes 20 kilometer under Ski-VM 1985 ble holdt den 26. januar 1985 i Seefeld in Tirol, Østerrike. Til tross for at FIS' offisielle resultatliste angir rennet som avviklet i klassisk teknikk, var teknikk ikke regulert av FIS under Ski-VM 1985. Følgelig benyttet utøverne seg av en tidlig form for skøyteteknikk.
Frei
Frei er den største øya i Kristiansund kommune i Møre og Romsdal. Den har et areal på 63,083 km². Største tettsted er Rensvik med 2 118 innbyggere (2003). Høyeste punkt på øya er Freikollen, 629 moh.
Ski-VM 1985 – 20 kilometer kvinner
Grete Ingeborg Nykkelmo vant øvelsen foran Brit Pettersen (nummer to) og Anette Bøe (nummer tre) alle fra Norge. Berit Aunli fullførte kvartetten med å bli nummer fire. Regjerende verdensmester, Raisa Smetanina, ble nummer syv, og regjerende olympisk mester, Marja-Liisa Kirvesniemi, ble nummer 12.
Frei
Øya
I Ågrip og Heimskringla kalles øya for Fræđi og i Fagrskinna kalles den Freidarey. Senere har den gått under navn som Freidi, Ffrede, Ffrøøy, Fredøy, Free, Freedøe og Fredøe. Sistnevnte ble brukt til langt innpå 1800-tallet da Frei ble det vanlige navnet.
Frei-navnet blir også brukt om et område på sørsiden av øya. Her ligger Frei kirke, Frei bedehus og Frei gård. Frei skole er en av tre barneskoler på Frei, og denne ligger ved boligfeltet Storbakken. De to andre barneskolene er Rensvik skole og Bjerkelund barneskole. Frei har også en ungdomsskole som ligger på Omsundet, som blir kalt Frei ungdomsskole. Den er veldig populær blant ungdommer da den ligger ved siden av en kunstgressbane, ballbinge, treningssenter, fotballhall, butikk og mye mer.
Innbyggernavn
En person fra Frei blir kalt for freiøying, dette henger igjen fra tiden da Frei var egen kommune. Lokalt blir også freibone brukt, som betyr en bonde fra Frei. I Kristiansund er innbyggernavnet kristiansunder, dette blir brukt om personer fra gamle Kristiansund kommune.
Tidligere kommune
Frei var tidligere en egen kommune, men ble etter folkeavstemning slått sammen med gamle Kristiansund kommune 1. januar 2008 til en ny kommune med navnet Kristiansund. I Frei ble resultatet 1 330 ja-stemmer og 1 252 nei-stemmer. Den gamle kommunen bestod av flere øyer, der Frei var den største. Innbyggertallet i 2007 var 5 428. Kommunens administrasjonssentrum var Rensvik.
Kommunegrensene har endret seg mye opp gjennom tidene. «Oversjøiske» deler av Frei kommune ble avstått til den nye Straumsnes kommune i 1864, i 1883 gikk Ranem over til Øre kommune og i 1894 ble Bergsøya overført til Gjemnes. Aspøya ble overført fra Frei kommune til Tingvoll 1. januar 1964, og på samme tid ble nordsiden av Freiøya overført til Frei kommune fra Bremsnes kommune.
Idrett
Frei Fotballklubb er en av Kristiansunds største breddeklubber og har et moderne fotballanlegg i Omsundet på Frei. Klubben har også en kunstgressbane på Rensvik.
Peter Butenschøn
Peter Henrik Butenschøn (født 20. april 1944) er en norsk arkitekt. Han er fra Enebakk og bor i Oslo. Butenschøn er utdannet arkitekt fra University of Cambridge (1966), Georgia Institute of Technology, og Harvard University (1970).
Yrkesliv
Etter å ha arbeidet et par år i arkitektfirmaet Kallmann & McKinnell i Boston var han fra 1973 til 1980 amanuensis i byplanlegging ved Arkitekthøgskolen i Oslo. 1980–1982 ledet han den norske delen av Europarådets bymiljøkampanje samtidig som han drev egen praksis som arkitekt og byplanlegger. Han var arkitekturkritiker i Dagbladet 1976–1982, og medredaktør av fagtidsskriftet Byggekunst 1979–1982 sammen med Tore Brantenberg og Sven Erik Svendsen. I 1983 var Butenschøn en av grunnleggerne av stiftelsen IN'BY (Institutt for byutvikling) som han ledet fram til han i 1991 ble rådgiver for design og arkitektur i Kulturdepartementet. Han var en pådriver for opprettelsen av Norsk Form der han var direktør fra starten i 1993 til 2002. Fra 2003 til 2008 var han rektor ved Kunsthøgskolen i Oslo. Han har siden 2008 hatt praksis som frittstående rådgiver i arkitektur og byplanlegging. Styreleder i Stiftelsen Mela og i Melahuset AS.
Peter Butenschøn skrev i 1987 boken «Det nye Oslo» sammen med sin kone Tone Lindheim. Han utga i 2008 «Byen - en bruksanvisning», i 2012 «Norske gater og plasser», i 2013 «Oslo - steder i byen», i 2016 Stortinget, og i 2018 Husimellom - en reise i norsk arkitektur.
Familie
Peter Butenschøn er sønn av Barthold A. Butenschøn og Ragnhild Butenschøn (hun av slekten Jakhelln). Han er bror til statsviteren Nils Butenschøn og far til interiørarkitekten Nikolai Butenschøn.
Balkanfronten (første verdenskrig)
Balkanfronten under første verdenskrig ble utkjempet mellom sentralmaktene Bulgaria, Østerrike-Ungarn og Keiserriket Tyskland på den ene siden og de allierte (ententemaktene) Serbia, Frankrike, Det russiske keiserdømmet, Storbritannia, Montenegro (og senere Romania og Hellas som allierte seg med de allierte) på den andre. Dette var en av de fire frontene i Europa under krigen.
Forløp
Siden en av hovedårsakene til krigen var fiendskapet mellom Serbia og Østerrike-Ungarn (som kulminerte med skuddene i Sarajevo) var det naturlig at noe av krigens tidligste kamper skjedde mellom Serbia og dets mektige nabo i nord: Østerrike-Ungarn. Serbia holdt ut mot Østerrike-Ungarn i mer enn et år før det ble erobret i slutten av 1915. Diplomatiinnsats fra de allierte klarte så å bringe inn Romania på deres side i krigen i 1916, men dette ble etterhvert katastrofalt for rumenerne. Kort tid etter de hadde involvert seg i krigen, ble det satt i gang en felles Tysk, Østerriksk og Bulgarsk offensiv mot dem som hadde erobret 2/3 av landet i et hurtigfelttog som endte i desember 1916. Likevel klarte den rumenske og russiske hæren å stabilisere fronten og holde stand ved Moldavia.
I 1917 ble Hellas med på alliert side, og i 1918 startet de allierte en offensiv med den multinasjonale hæren, kalt Orienthæren som hadde base i Nord-Hellas. Denne offensiven drev så Bulgaria til å søke fredssamtaler, re-erobret Serbia, og var kommet helt til grensen til Kongedømmet Ungarn i november 1918, da krigen sluttet.
Caelorrhina albini
Caelorrhina albini er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (28-35 millimeter), avlang, ensfarget skinnende grønn gullbasse. Pannen er fremstrakt, avrundet firkantet, noe innbuktet foran, uten tenner eller horn. Pronotum er rundet, avsmalnende forover. Dekkvingene er nesten jevnbrede, i spissen danner sømmen en liten tann.
Utbredelse
Arten er kjent fra Kenya og Uganda.
Systematisk inndeling
Arten blir noen ganger regnet som en underart av Caelorrhina superba.
Seinfeld
Seinfeld er en amerikansk situasjonskomedie som handler om stand-up komikeren Jerry Seinfeld, som spiller en karikert utgave av seg selv, og hans urbane venner i New York. Serien gikk på NBC i ni år, fra 1989 til 1998, fordelt på 180 episoder.
Handling
Seinfeld blir ofte beskrevet som et program om ingenting («a show about nothing»). Serien ble skapt av Jerry Seinfeld og Larry David, og handler om livet til Jerry og hans venner George, Kramer og Elaine. Mye av handlingen, særlig i begynnelsen av serien, er rett og slett samtaler mellom Jerry og George hvor de diskuterer samfunnets uskrevne regler.
De fire hovedpersonene samles vanligvis i Jerrys leilighet eller på kaféen på hjørnet hvor de diskuterer sine problemer. Episodene består ofte av fire forskjellige historier (én for hver av rollefigurene) som ender opp med å bli sydd sammen.
I noen av episodene foregår hele handlingen på ett sted – for eksempel episoden hvor Jerry, George og Elaine tilbringer hele episoden på en kinesisk restaurant og venter på bord, eller episoden hvor de fire hovedpersonene går rundt i et parkeringshus og leter etter Kramers bil.
Cowdriose
Cowdriose, også kjent som heartwater, er en flåttbåren sykdom som blant annet angriper storfe, sau og geit. Den omtales som en av de viktigste sykdommene blant buskap i Afrika i dag, bare overgått av trypanosomiasis og østkystfeber. Det er ingen indikasjoner på at sykdommen smitter til mennesker.
Årsak
Sykdommen skyldes rikettsie-bakterien Ehrlichia ruminantum (tidligere Cowdria ruminantium) som kan spres av minst 12 arter av flått i slekten Amblyomma. Bakterien overlever i beste fall få timer i romtemperatur utenfor en vert og smitter ikke direkte mellom dyr, med unntak av smitte frå ku til kalv gjennom råmelken.
Hovedvektoren i Afrika og Karibia er arten Amblyomma variegatum. I det sørlige Afrika opptrer A. hebraeum som vektor og A. lepidum i Øst-Afrika og Sudan. Eksperimentelle forsøk har vist at flere andre Amblyomma-arter også i prinsippet kan spre smitten. Disse inkluderer A. astrion, A. pomposum, A. sparsum, A. gemma, A. cohaerans, A. marmoreum, A. tholloni og de to amerikanske artene A. maculatum og A. cajennense.
Forekomst
Sykdommen er begrenset av utbredelsesområdet for flått av slekten Amblyomma. Sykdommen er å finne på deler av det afrikanske kontinentet sør for Sahara, samt på de omkringliggende øyene Komorene, Zanzibar, Madagaskar, São Tomé og Príncipe, Réunion og Mauritius. Sykdommen er også å finne på de karibiske øyene Guadeloupe og Antigua.
Cowdriosis er ikke å finne i hele amblyommas utbredelsesområde, men amblyommaflått suger blod av en lang rekke arter, både ville dyr og husdyr. De ville dyrene vil da kunne virke som et "reservoar" for sykdommen og smitte tilbake via flått til husdyr gjentatte ganger. I Afrika tror man at spesielt gnu og blesbukk er viktige for å opprettholde smittetrykket i naturen. Det er også kjent at perlehøns, leopardskildpadde og harearten Lepus saxatilis er naturlige bærere av bakterien og derfor kan tenkes å bidra til smittetrykket. Eksperimentelt er det også vist at Eland-slekten av antiloper og springbukk-antilopen er mottakelige for cowdriosis.
Smitte til karibien
Flåtten A. variegatum er kjent fra mange øyer i Karibia, som Puerto Rico, Martinique, St. Lucia, Saint Kitts og Nevis, Guadeloupe og Antigua. Man tror at flåtten ble introdusert til de franske antillene via en forsendelse av storfe fra Senegal på 1830-tallet. Et utbrudd av sykdom blant storfe på Guadeloupe i 1932 var muligens cowdriosis. . Fram til 1948 hadde bare Guadeloupe og naboøyene Marie-Galante og Antigua flåtten, men økt handel i lanbruksvarer mellom Guadeloupe og Martinique gjorde at sistnevnte fikk flåtten i 1948. "The Caribbean Amblyomma Program" som ble etablert i 1995, søker å utrydde amblyommaflåtten fra De karibiske øyer. En rapport om prosjektet og tidligere forskningsarbeid  setter spredningen av Amblyomma i sammenheng med fuglen kuhegre som etablerte seg i Karibia på 1960- til 70-tallet. Nymfer av flåtten biter seg fast i hegrene som så sprer flåtten til nye øyer. Dette ville forklare mye av den nylige spredningen som ikke lar seg forklare med forflytning av storfe.